Antton Maiz

Antton Maiz Bergara, pilota arloan Maiz II.a deituraz ezaguna (Arantza, Nafarroa Garaia, 1951ko abuztuaren 24a) esku huskako pilotari profesional ohia da. Atzelari jokatzen zuen. Debuteko partida 1975eko ekainaren 24an jokatu zuen Tolosako Beotibar pilotalekuan. 1995ean erretiratu zen, 44 urte zituela, Bilboko Deportivo pilotalekuan. Agurreko partidan 18-12 garaipena lortu zuen Julian Retegirekin batera, Augusto Ibañez "Titin III.a" eta Fernando Arretxeren kontra jokatutako partidan. Gorputz handiko jokalaria, indartsua, ondo mugitzen zen jokalekuan, behar zuen lekuan jartzen zen, eta oso pilota gutxi galtzen zuen. Izaeraz jatorra eta apala, bere aurrelaria asko animatzen zuen beti.

Retegi II.ak, Martinez de Irujok, Jose Javier Zabaletak eta laurek dute esku huskako binakako txapelketa nagusi gehien irabaztearen marka, bosna aldiz irabazi baitzuten. Maiz II.a izan zen marka hori lortu zuen lehena, 1978an, 1981ean, 1983an, 1984an eta 1993an irabazi baitzuen. Horrez gain, 1980an buruz buruko txapelketa nagusian txapeldunorde izan zen, eta 1976an bigarren mailako buruz burukoa irabazi zuen.

Erretiratu zenean Asegarcek (bere azken enpresak) intendente izateko kontratatu zuen. Hala ere, istripuz bi orno hezur hautsi zituen, eta lan egiteari utzi behar izan zion.

 Lorpenak 
 Binakako finalak 
 Urtea Txapeldunak Txapeldunordeak Emaitza Pilotalekua1978Pierola II.a - Maiz II.aRetegi I.a – Aldazabal II.a22-14Anoeta1979Bengoetxea III.a – GorostizaPierola II.a - Maiz II.a22-15Anoeta1980-81 Garcia Ariño IV.a - Maiz II.aBergara II.a – Martinikorena22-13Anoeta1981-82 Beristain – TolosaGarcia Ariño IV.a - Maiz II.a22-21Anoeta1982-83 Bengoetxea IV.a - Maiz II.aGarcia Ariño IV.a – Gorostiza22-11Anoeta1983-84 Bengoetxea IV.a - Maiz II.aOreja III.a – Aldeazabal II.a22-18Anoeta1992-93Alustiza - Maiz II.aTitin III.a – Arretxe22-20 Ogeta

 Buruz buruko finalak 
 Urtea Txapelduna Txapeldunordea Emaitza Pilotalekua1980Retegi II.aMaiz II.a22-14Anoeta

 Kanpo estekak 
 A. BARANDIARAN: «Antton Maiz: "Ia denak txaloak izan dira"», Nafarkaria, 1995-03-03.
  «Antton Maiz Vergara», Auñamendi Eusko Entziklopedia.
  Biografia Pelota-mano-remonte.com

Kategoria:Esku Huskako Binakako Pilota Txapelketa Nagusiko txapeldunak
Kategoria:Esku huskako pilotariak
Kategoria:Nafarroa Garaiko pilotariak
Kategoria:Aranaztarrak